བདུན།ལྟ་སྐུལ་འགན་འཁྲི་དོན་འཁྱོལ་བྱས་ནས་ལྷག་བསམ་དང་།དྭངས་གཙང་།འགན་འཁུར་ཕོད་པ་བཅས་ཀྱི་སྒྲིག་བཤེར་ལྟ་ཞིབ་ལས་བྱེད་པའི་དཔུང་ཁག་འཛུགས་དགོས།ལྟ་སྐུལ་བྱེད་མི་འདོད་པ་དང་།ལྟ་སྐུལ་བྱེད་མི་ཕོད་པ།དགོས་པའི་ལས་མི་བྱེད་པ།མི་དགོས་ལས་རྙོག་བཟོ་བ་བཅས་ཀྱི་གནད་དོན་ཁྱད་བསད་མཐའ་གཅིག་ཏུ་བྱས་ནས་གནས་སྐབས་ཀྱི་བདེ་འཇགས་ལ་ཞེན་ཆགས་པ་དང་ལས་དོན་གང་ཡང་མི་སྒྲུབ་མཁན་གྱི་ལས་བྱེད་པ་བརྗེ་འཐེན་བྱེད་དགོས་པ་རྣམས་བརྗེ་འཐེན་བྱེད་པ་དང་ལེགས་སྒྲིག་བྱེད་དགོས་པ་རྣམས་ལེགས་སྒྲིག་བྱེད་དགོས།དམ་འཛིན་བྱེད་མི་ཕོད་པ་དང་དོ་དམ་བྱེད་མི་ཕོད་པ་དང་ལྟ་སྐུལ་གྱི་འགན་འཁྲི་འཁུར་མི་ཐུབ་མཁན་བཅས་ཀྱི་འགན་འཁྲི་བདའ་འདེད་མཐའ་གཅིག་ཏུ་གཏོང་དགོས།ལྕགས་རྡུང་བར་ཐོ་བ་མཁྲེགས་དགོས།ཡིད་ཆེས་ཀྱིས་ལྟ་སྐུལ་གྱི་ཚབ་བྱེད་མི་ཐུབ།སྒྲིག་བཤེར་ལྟ་ཞིབ་ལས་བྱེད་པའི་ལྟ་སྐུལ་སྒྲིག་གཞིའི་ནུས་པ་འདོན་སྤེལ་གང་ལེགས་བྱས་ནས་རང་ངོས་ཀྱི་ལྟ་སྐུལ་ལམ་སྲོལ་འཐུས་ཚང་དུ་གཏོང་བ་དང་།ནང་ངོས་ཀྱི་ཚོད་འཛིན་བྱེད་ཐབས་འཐུས་ཚང་དུ་གཏོང་བ།གསང་བ་ཕྱི་གྱར་དང་གྱོད་གཞིར་བརྟེན་ནས་སྒེར་ཕན་སྒྲུབ་པའི་བྱེད་སྤྱོད་ལ་ཞིབ་བཤེར་ཐག་གཅོད་ནན་པོ་བྱས་ཏེགློག་འོག་གི་གྲིབ་ནགམཐའ་གཅིག་ཏུ་འགོག་དགོས།